Oulun vapaaseurakunta

Oulun vapaaseurakunta on vuonna 1926 rekisteröity vapaaseurakunta. Seurakunnan pastori on Risto Wotschke. Seurakunnan toimitilat sijaitsevat Oulun keskustassa Kirkkokadulla. Seurakunta kuuluu Suomen Vapaakirkkoon. Vapaakirkollisuus tuli Ouluun vuonna 1877 kahden ruotsalaissaarnaajan mukana. Heidän toiminnastaan syntyi voimakas herätys. Heränneiden joukossa oli muun muassa teologian ylioppilas Hjalmar Braxén, josta tuli myöhemmin Oulun seudulla vaikuttanut saarnaaja. Seurakunta on rekisteröity vuonna 1926. Vuonna 1892 seurakunta osti Allianssitalon, joka toimi saarnahuoneena vuoteen 1944 saakka. Samalle paikalle valmistui vuonna 1951 vapaakirkko. Seurakunnan esimiehinä ovat toimineet mm. Mauno Keränen ja Simo Åkerlund. Historia Vapaakirkollisuus saapui Ouluun ympäristössä, jossa vaikutti sekä lestadiolainen että evankelinen herätysliike. Vapaakirkolliset kokoontuivat aluksi Charlotte Borgin kotona 1870-luvun alussa. Vuonna 1877 saarnaaja Ernst Nygren ja Fredrik Nygren pitivät kokouksia, jotka kasvoivat noin 200 kuulijaan. Oulun herätyksessä uskoon tulleita lukiolaisia olivat muun muassa Anna Hedmansson, Emil Sonck, Emil Thauvon ja H. H. Snellman. Vuonna 1881 Ernst Nygren toimitti Oulussa Kotiin!-nimistä lehteä. Vuonna 1883 Oulussa vierailivat Constantin Boije ja Carl Orest. Seuraavana vuonna vieraili Reginald Radcliffe. Suomenkieliset kokukset aloitettiin Jaakko Piipposen toimesta vuonna 1888. Vuosikymmenen vaihteesssa oululainen Hjalmar Braxén piti voimakkaita herätyskokouksia. Kokoustilojen haastavan saatavuuden vuoksi seurakunnanssa aloitettiin hanke oman kokoontumissalin hankkimiseksi. Oulun Allianssitalo lunastettiin keräys- ja lahjoitusvarojen turvin. Vapaaseurakunnan käyttöön rakennus vihtiiin syyskuussa 1892. Katso myös Uskonto Oulussa Suomen Vapaakirkko Luettelo Suomen vapaaseurakunnista Oulun helluntaiseurakunta Lähteet